f536de9bf3f0b2f7c86886349f83d45e
hvad kan jeg få ud af seo?
waimea.dk
2019.47
der er mange fordele ved at blive mere synlig i søgemaskinerne. jeg plejer at dele det op i tre grupper:


direct marketing
seo er en af de bedste online direct marketing metoder der findes – det er let at måle den nøjagtige effekt ned til hvert enkelt keyword, og prisen for hver ny kunde er som regel lavere end med alle andre markedsføringsmetoder.



branding
en høj synlighed på en bred vifte af relevante keywords indenfor din branche er med til at styrke dit brand. helt konkret betyder det, at der for eksempel er flere jobansøgere, journalister og investorer der lægger mærke til dig i deres research. du vil også fremstå mere prominent i din branche overfor de mange potentielle kunder, der bruger søgemaskinerne – uanset om de så lige hver gang vælger at handle med dig. det øger samlet set kendskabsgraden til dit brand.



netintegration
dit website på nettet er ikke en øde ø! det vigtigste element på nettet er links – det er det som binder det hele sammen. jo flere der linker til dig jo bedre integreret på nettet er du. og igennem arbejdet med søgemaskineoptimering er det netop et af de meget vigtige elementer du kommer til at fokusere på.